ADVANC เดินหน้าติดตั้ง AIS PLAYBOX กล่องทีวีอินเทอร์เน็ตถึงบ้านลูกค้า
ADVANC เดินหน้าติดตั้ง AIS PLAYBOX กล่องทีวีอินเทอร์เน็ตถึงบ้านลูกค้า
16 ก.ค. 2558

นายศรัณย์ ผโลประการ ผู้ช่วยกรรมการผู้อำนวยการอาวุโส ส่วนงานบริหารธุรกิจฟิกซ์ บรอดแบนด์ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า หลังจากเปิดตัว เอไอเอส ไฟเบอร์ และขยายความครอบคลุมของโครงข่ายอย่างต่อเนื่องแล้ว
ล่าสุดบริษัทเดินหน้าติดตั้ง และส่งมอบ AIS PLAYBOX กล่องทีวีอินเทอร์เน็ตที่จะเปลี่ยนทีวีธรรมดาให้กลายเป็นสมาร์ททีวี พร้อมจัดเต็มความบันเทิงระดับพรีเมี่ยมจากพาร์ทเนอร์ชั้นนำ อาทิ ฟุตบอลพรีเมียร์ลีกจาก CTH, หนังฮอลลีวู้ด จาก  HOOQ ฯลฯ
รวมทั้งช่องทีวีมากกว่า 100 ช่อง ที่สามารถดูสด และย้อนหลังได้ตามต้องการ คุณภาพความคมชัดระดับ Ultra  HD 4K โดยรับชมได้อย่างเต็มประสิทธิภาพบนโครงข่าย AIS Fibre บรอดแบนด์อินเทอร์เน็ตความเร็วสูงสุด 1 Gbps 